Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 464/14/5505	Liptovský Mikuláš, 11.12.2014
EEČ : 2-39-510-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Hoci bol právoplatným rozsudkom Okresného súdu v Liptovskom Mikuláši, sp. zn. 9P/77/2013 zo dňa 23. 10. 2013 zaviazaný platiť mesačné výživné na svoje deti XXXXX) a XXXXX (XXXXX) na každého po 30% zo sumy životného minima na nezaopatrené neplnoleté dieťa mesačne určeného podľa § 62 ods. 3 zákona č. 36/2005 Z. z. v spojení s ustanovením § 2 písm. c/ zákona č. 601/2003 Z. z. v znení neskorších predpisov vždy do 15. dňa v mesiaci do rúk ich matky XXXXX, XXXXXj, trvale bytom XXXXX, XXXXX, okres XXXXX,  od mája 2014 doposiaľ si túto povinnosť  neplní, okrem júna, kedy cestou exekútora zaplatil 20,- €, augusta 20,- € a septembra 10,- €  a za uvedené obdobie dlhuje na výživnom 380,- €, pričom skutku sa dopustil aj napriek tomu, že v predchádzajúcich dvadsiatich štyroch mesiacoch bol trestným rozkazom Okresného súdu v Liptovskom Mikuláši sp. zn. 1T/9/2013 zo dňa 25. 01. 2013 právoplatne odsúdený za prečin zanedbania povinnej výživy podľa § 207 ods. 1, ods. 3 písm. b/ Trestného zákona na trest odňatia slobody vo výmere 15 mesiacov s podmienečným odkladom na skúšobnú dobu 3 rokov, 

lebo zanikla trestnosť činu

Odôvodnenie:
	Proti obvinenému XXXXX bolo začaté trestné stíhanie a  vznesené obvinenie pre prečin zanedbania povinnej výživy podľa § 207 ods. 1 Trestného zákona. Obvinený je stíhaný pre skutok, že hoci bol právoplatným rozsudkom Okresného súdu v Liptovskom Mikuláši, sp. zn. 9P/77/2013 zo dňa 23. 10. 2013 zaviazaný platiť mesačné výživné na svoje deti XXXXX) a XXXXX (XXXXX) na každého po 30% zo sumy životného minima na nezaopatrené neplnoleté dieťa mesačne určeného podľa § 62 ods. 3 zákona č. 36/2005 Z. z. v spojení s ustanovením § 2 písm. c/ zákona č. 601/2003 Z. z. v znení neskorších predpisov vždy do 15. dňa v mesiaci do rúk ich matky XXXXX, XXXXX, trvale bytom XXXXX, XXXXX, okres XXXXX,  od mája 2014 doposiaľ si túto povinnosť  neplní, okrem júna, kedy cestou exekútora zaplatil 20,- €, augusta 20,- € a septembra 10,- €  a za uvedené obdobie dlhuje na výživnom 380,- €, pričom skutku sa dopustil aj napriek tomu, že v predchádzajúcich dvadsiatich štyroch mesiacoch bol trestným rozkazom Okresného súdu v Liptovskom Mikuláši sp. zn. 1T/9/2013 zo dňa 25. 01. 2013 právoplatne odsúdený za prečin zanedbania povinnej výživy podľa § 207 ods. 1, ods. 3 písm. b/ Trestného zákona na trest odňatia slobody vo výmere 15 mesiacov s podmienečným odkladom na skúšobnú dobu 3 rokov. 
 	Po ukončení  vyšetrovania podal vyšetrovateľ Odboru kriminálnej polície PZ v Liptovskom Mikuláši na tunajšiu prokuratúru  návrh na zastavenie trestného stíhania z dôvodu, že obvinený si svoju vyživovaciu povinnosť dodatočne splnil. 
	Po preštudovaní spisového materiálu som zistila, že obvinený XXXXX si svoju  vyživovaciu povinnosť dodatočne splnil, keď dňa 25. 11. 2014 zaslal šekovou poukážkou matke detí  320,- € a následne jej osobne do rúk dal 10 €.
	Obvinený teda k dnešnému dňu  celé dlžné výživné v plnej výške uhradil. Podľa vyjadrenia matky detí z dôvodu neplatenia výživného obvineným núdzou netrpeli. Taktiež uviedla, že dlžné výživné za obdobie, za ktoré je obvinený stíhaný jej bolo v plnej výške uhradené.  
	Podľa § 86  písm. a/ Trestného zákona trestnosť trestného činu zanedbania povinnej výživy podľa § 207 Trestného zákona zaniká,  ak trestný čin  nemal trvalo nepriaznivé následky a páchateľ svoju povinnosť  dodatočne splnil skôr, než sa súd odobral na záverečnú poradu. 
	Podľa § 215 ods. 1 písm. h/ Trestného poriadku  prokurátor  zastaví trestné stíhanie ak zanikla trestnosť činu. 
	Keďže obvinený uhradil dlžné  výživné v plnej výške a neplatenie  výživného nemalo na jeho deti trvalo nepriaznivé následky, rozhodla som  tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zdeňka Klaučová
prokurátorka